Esperanto-Asocio de Finnlando

**Esperanto-Asocio de Finnlando** (EAF), finna nomo ***Suomen Esperantoliitto,*** sveda nomo ***Esperantoförbundet i Finland,*** estas finnlanda organizo kiu kunordigas la agadon de finnlandaj esperantistoj kaj celas disdoni informojn pri la internacia lingvo en Finnlando kaj progresigi la uzadon de Esperanto. EAF estas Landa Asocio de Universala Esperanto-Asocio, kaj estis fondigita en 1907.

Ekde somero 2022 EAF ne plu havas oficejon, sed estas atingebla tra diversaj kanaloj kaj kontaktuloj.

## Agadoj 
### Eldonaĵoj 
Esperanto-Asocio de Finnlando estas ankaŭ eldonanto. La asocio eldonis esperantlingve la finnan nacian epopeon Kalevala kaj Muminvalon, kaj ĝi vendas finnan-esperantan vortaron kaj la originalan novelaron *Kie Boacoj Vagadas* de la finna aŭtorino Eija Salovaara.

La organo de la asocio nomiĝas *Esperantolehti - Esperanta Finnlando.*

### Lokoj de Vintraj kaj Aŭtunaj Tagoj 
La asocio aranĝas ĉiujare du semajnfinajn eventojn, Vintrajn Tagojn en marto kaj Aŭtunajn Tagojn en septembro. La Vintraj Tagoj enhavas ankaŭ la jarkunvenon de la asocio.
Foje la Tagoj nomiĝis Renkontiĝoj (AR) aŭ Kongresoj (AK), aŭ temas nur pri jarkunveno (JK). Krome la asocio okazigas aliajn eventojn, ekz. trejnseminariojn aŭ someran Esperantokurson.

En la jaro 2007, la jubilea jaro de EAF, realiĝis tri ĉefaj eventoj: la jubilea tago la 28-an de aprilo, Festivalo Arta Lumo la 27-an de julio ĝis la 1-a de aŭgusto en Kuopio kaj oktobre la simpozio ”Finnlando, Esperanto kaj pluraj lingvoj praktike” en la dulingva urbo finne nomigita Vaasa, svede Vasa. Aŭtunaj Tagoj en 2007 estis ligitaj al la simpozio.

### Internacia kunlaboro 
EAF aliĝis en 1939 al Internacia Esperanto-Ligo kiel Landa Asocio, malaktiviĝis kiel landa asocio en 1941–1946 kaj definitive aliĝis en 1955 al Universala Esperanto-Asocio. Finnlanda Esperantista Junulara Organizo estas nacia sekcio de TEJO kaj ĝis 2002 kunlaboris kun aliaj nordiaj Esperanto-junularoj en la organo *Kvinpinto.*

## Strukturo 
### Listo de Prezidantoj 
[eta|[Gustaf John Ramstedt interesigis Miyazawa Kenji pri Esperanto]]
[eta|La asteroido [1723 Klemola nomiĝis honore al Irja Klemola kaj la usonano Arnold Richard Klemola.]]

ª Laŭ la retpaĝo de EAF, Ramstedt estis prezidento 1936–1941 kaj Pesonen 1941–1950, tamen laŭ Jouko Lindstedt, Ramstedt estis prezidanto 1936–1939 (kaj post tio honora prezidanto). Ankaŭ ekzistas informo ke Ramstedt ankaŭ estis prezidanto dum kelkaj monatoj en 1919, kion li devis haltigi pro diplomata misio en Japanio.

### Estraro 
Por 2026 la estraro de la asocio estas:
* Prezidanto: Juha Metsäkallas
* Vicprezidanto: Paula Niinikorpi
* Sekretario: Tiina Oittinen
* Kasisto: Tiina Kosunen
* Aliaj estraranoj: Tuomo Grundström, Arja Kuhanen, Päivi Saarinen kaj Robert Bogenschneider

### Membraro 
EAF havas individuajn membrojn kaj 5 membroorganizojn, el kiuj 4 estas lokaj esperantokluboj. La suma kvanto da membroj estas iom sub 150. Esperantistoj troviĝas en dekoj da urboj kaj vilaĝoj en ĉiuj partoj de Finnlando.

Membraj organizoj geografiaj:
* Helsinki: Esperanto-klubo de Helsinki (finne *Helsingin Esperantoseura ry*)
* Oulu: Esperanto-societo de Oulu *(Oulun esperantoseura)*
* Tampere: Esperanto-societo Antaŭen *(Esperantoseura Antaŭen ry)*
* Turku: Esperanto-Societo en Turku *(Turun Esperanto-yhdistys ry)*

Aliaj:
* Finnlanda Esperantista Junulara Organizo (finne *Suomen Nuorten Esperantoliitto ry,* svede *Finlands Esperantoungdomsförbund rf*)

## Historio 
:*Vidu ankaŭ: Esperanto-movado en Finnlando*
La Esperanto-Asocio de Finnlando estas fondita la 28-an de aprilo 1907. Post la UK 1922 en Helsinko la movado iomete velkis, pro internaj (politikaj kaj personaj) kvereloj. Nur post la dua mondmilito la movado fariĝis daŭre stabila. La Universala Kongreso okazis en Finnlando tri pliajn fojojn, en Helsinko 1969, en Tampereo 1995 kaj en Lahtio 2019.

La Esperanto-Instituto de Finnlando transprenas la devizon fare de sia tiama prezidento Ramstedt: “palvelua ikä kaikki” (laŭvorte “la tuta vivo [estas] servado”, esperantigita “unu vivo, unu servado”).

## Referencoj 
## Eksteraj ligiloj 
* Retpaĝaro de EAF


Kategorio:Esperanto-movado en Finnlando
Kategorio:Finnaj Esperanto-asocioj